కౌన్సిల్ ఫర్ ది ఇండియన్ స్కూల్ సర్టిఫికేట్ ఎగ్జామినేషన్స్ (CISCE)

కౌన్సిల్ ఫర్ ది ఇండియన్ స్కూల్ సర్టిఫికేట్ ఎగ్జామినేషన్స్ (CISCE) అనేది భారతదేశంలోని ఒక ప్రైవేట్ జాతీయ స్థాయి బోర్డ్ ఆఫ్ స్కూల్ ఎడ్యుకేషన్, ఇది పదవ తరగతికి ఇండియన్ సర్టిఫికేట్ ఆఫ్ సెకండరీ ఎడ్యుకేషన్ (ICSE) పరీక్షను, XII తరగతికి ఇండియన్ స్కూల్ సర్టిఫికేట్ (ISC) పరీక్షలను నిర్వహిస్తుంది. ఇది 1958లో స్థాపించబడింది. భారతదేశంలో, విదేశాలలో 2,300 పైగా పాఠశాలలు CISCEకి అనుబంధంగా ఉన్నాయి. ఇది 'నాన్-గవర్నమెంటల్ బోర్డ్ ఆఫ్ స్కూల్ ఎడ్యుకేషన్'గా కూడా గుర్తింపు పొందింది.

ఉద్దేశ్యం
కేంబ్రిడ్జ్ విశ్వవిద్యాలయం ద్వారా భారతదేశంలో నిర్వహించబడుతున్న పరీక్షలను నిర్వహించడానికి, దేశ అవసరాలకు అనుగుణంగా వాటిని ఉత్తమంగా రూపొందించడానికి ఒక బోర్డు అవసరం అనే కారణంతో ఈ ఇండియన్ కౌన్సిల్ ఏర్పాటు చేయబడింది.  కేంబ్రిడ్జ్ విశ్వవిద్యాలయం ఆధ్వర్యంలో భవిష్యత్ విద్యా విధానాలు రూపొందించబడ్డాయి.

డెరోజియో అవార్డు
డెరోజియో అవార్డ్ అనేది కౌన్సిల్ ఫర్ ది ఇండియన్ స్కూల్ సర్టిఫికేట్ ఎగ్జామినేషన్స్ ద్వారా అగ్రశ్రేణి భారతీయ విద్యావేత్తలకు అందించే వార్షిక బహుమతి. దీనిని పశ్చిమ బెంగాల్‌కు చెందిన కవి, విద్యావేత్త హెన్రీ లూయిస్ వివియన్ డెరోజియో జ్ఞాపకార్థం 1999లో స్థాపించబడింది. ఇది విద్యా రంగంలో చేసిన కృషికి ఈ కౌన్సిల్ అందించే అత్యున్నత పురస్కారం.

మూలాలు

విద్య
విద్యా సంస్థలు